Ευάγγελος Σδράκας

Ο Ευάγγελος Σδράκας (1910-)ήταν θεολόγος και καθηγητής θρησκειολογίας.

Βίος
Ο Ευάγγελος Σδράκας γεννήθηκε το 1910 στο Μαυρομάτι Θεσσαλίας. Αποφοίτησε από το Γυμνάσιο Τρικάλων. Το 1935 αποφοίτησε από τη Θεολογική Σχολή Αθηνών. Μέχρι την κατάταξή του στον στρατό (τον Ιούλιο του 1935). εργάσθηκε ως δάσκαλος στην ιδιωτική πρωτοβάθμια εκπαίδευση και καθηγητης στη δευτεροβάθμια εκπαίδευση. Το 1937 μετεβη στη Γερμανία για μεταπτυχιακές σπουδές στο Πανεπιστήμιο του Μονάχου όπου παρακολούθησε Φιλοσοφια, Ιστορία της Χριστιανικής Αρχαιολογίας,Ιστορία των Θρησκευμάτων, Ψυχολογία της θρησκείας, Φιλοσοφία της θρησκείας. Στη συνέχεια σπούδασε στην Πράγα στην Deutsche Karls Universitat, φιλοσοφία και βυζαντινή τέχνη.

Το καλοκαίρι του 1939 περιηγήθηκε την Ελλάδα και άλλες βαλκανικές χώρες μελετώντας βυζαντινά μνημεία. Προϊόν της ερευνάς του ηταν η σύνταξη διδακτορικής διατριβής με τίτλο Johannes der Täufer in der kunst des christlichen Ostens . Από το 1944 ασχολήθηκε με θρησκειολογικές και φιλοσοφικές μελέτες και από το 1955 εως το 1958 δίδαξε στην Ελληνορθόδοξη Θεολογική Σχολή του Μπρούκλιν Φιλοσοφία, Χριστιανική Αρχαιολογία και Βυζαντινή Τέχνη.Το1959 υπέβαλε στη Θεολογική Σχολή Θεσσαλονίκης διατριβή με τίτλο Ο φυσικός νόμος παρά τοις Στωικοίς και τω Αποστόλω Παύλω. Το 1964 εξελέγη και διορίστηκε έκτακτος για τριετή θητεία καθηγητής της έκτακτης αυτοτελούς έδρας της Θρησκειολογίας. Τον Φεβρουάριο του 1967 εξελέγη και διορίστηκε μόνιμος στην καθηγητής στην ίδια έδρα.
Για τη στάση που τήρησε το βράδυ της 16ης Νοεμβρίου 1973, ως Πρύτανης στο Πανεπιστήμιο της Θεσσαλονίκης, δηλαδή την πρόσκληση με δική του πρωτοβουλία της αστυνομίας με σκοπό την απόμακρυνση από την Πολυτεχνική Σχολή Θεσσαλονίκης των φοιτητών, μεταδικτατορικά απολύθηκε οριστικά από το καθηγητικό σώμα.

Εργογραφία
Die Stoische philosophie: im Kampf gegen die Sturme des Lebens, Munchen: Schnell & Steiner, c1948 
Η στωική φιλοσοφία: εις τας συμφορας του βιου, Αθήναις: Ανδρέας Σιδέρης, 1951 
Lukrez: trost der Menschheit, Munchen: M. Hueber, 1953 
Ο Μέγας Αλέξανδρος ως υιός του Θεου Άμμωνος - Διός, Νέα Υόρκη, 1953, Θεσσαλονίκη: Κυρομάνος, 1995
Ο φυσικός νόμος παρά τοις στωικοίς και τώ Αποστόλω Παύλω από Σδράκας Ευάγγελος Δ.Εκδότης: Εν Θεσσαλονίκη: Μ. Τριανταφύλλου, 1960
Η κατά του Ισλάμ πολεμική των Βυζαντινων Θεολόγων, Θεσσαλονίκη, 1961 
Αι περί ειμαρμένης αντίληψεις εν τη αρχαιότητι, Θεσσαλονίκη: Μ. Τριανταφύλλου, 1962
Ἐγχειρίδιον ιστορίας των θρησκευμάτων, Ἐν Θεσσαλονίκη: Πανεπιστήμιο Θεσσαλονίκης, 1966
Ὁ χορός εν τη θρησκευτική ζωή των ανθρώπων, Εν Θεσσαλονίκη: Τυπ. Σ. Ν. Γεωργιάδη, 1966 
Φιλοσοφία της θρησκείας : Κατά τας πανεπιστημιακάς παραδόσεις προς τους φοιτητάς της Θεολογικής Σχολής του Δ' ου έτους.Εκδότης: [Αθήναι: [χ.ε.], [1969;]

Παραπομπές

Πηγές
Παναγίωτης Δημητρόπουλος, «Σδράκας Ευάγγελος», Θρησκευτική και Ηθική Εγκυκλοπαίδεια,τομ.11 (1967), στ.8-9
Δημήτριος Αρκάδας, Οι επαγγελματίες της θεολογικής σκέψης : το διδακτικό και ερευνητικό προσωπικό της θεολογικής σχολής Αθηνών από τον μεσοπόλεμο μέχρι σήμερα, Διατριβή (διδακτορική) - Πάντειο Πανεπιστήμιο. Τμήμα Κοινωνιολογίας, 2011
Δημήτρης Αραβαντινός, «Πολυτεχνική Σχολή», (επίμ. Ιωάννης Χασιώτης, Δημήτρης Αραβαντινός), Αριστοτέλειο Πανεπιστήμιο Θεσσαλονίκης, 75 χρόνια Το Πανεπιστήμιο Θεσσαλονίκης στην αυγή του νέου αιώνα, Διαχρονική πορεία εβδομηνταπέντε χρόνων, Θεσσαλονίκη, 2002, σελ.271-328

Έλληνες θεολόγοι
Καθηγητές Αριστοτελείου Πανεπιστημίου Θεσσαλονίκης